**Povabilo k oddaji ponudbe št. IT2022/001**

**VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE)**

**za Istrabenz Turizem d.d.**

Portorož, januar 2022

**Kazalo**

[UVODNO POJASNILO II](#_Toc92436954)

[POVABILO K ODDAJI PONUDBE 1](#_Toc92436955)

[1. Naročnik 1](#_Toc92436956)

[2. Predmet ponudbe 1](#_Toc92436957)

[3. Rok in kraj predložitve ponudbe 1](#_Toc92436958)

[4. Rok in kraj odpiranja ponudbe 2](#_Toc92436959)

[5. Pogajanja 2](#_Toc92436960)

[6. Veljavnost ponudbe 2](#_Toc92436961)

[7. Stroški ponudbe 2](#_Toc92436962)

[POGOJI ZA SODELOVANJE 3](#_Toc92436963)

[8. Dejavnost gospodarskega subjekta - ponudnika 3](#_Toc92436964)

[8.1. Ekonomski in finančni položaja gospodarskega subjekta - ponudnika 3](#_Toc92436965)

[8.2. Tehnična in strokovna sposobnost gospodarskega subjekta - ponudnika 3](#_Toc92436966)

[8.3. Spoštovanje ukrepov za zaščito pred okužbo z nalezljivo boleznijo s strani ponudnika ter pravice naročnika v zvezi s tem 4](#_Toc92436967)

[8.4. Referenčni pogoji 4](#_Toc92436968)

[8.5. Izločitveni kriteriji 4](#_Toc92436969)

[OSTALA NAVODILA ZA PRIPRAVO PONUDBE 5](#_Toc92436970)

[9. Vsebina ponudbe 5](#_Toc92436971)

[10. Jezik ponudbe 5](#_Toc92436972)

[11. Oblika ponudbene dokumentacije 5](#_Toc92436973)

[12. Cena in ponudba 6](#_Toc92436974)

[13. Dobavni rok in prevzem opreme 6](#_Toc92436975)

[14. Plačilni pogoji 6](#_Toc92436976)

[15. Garancija opreme 6](#_Toc92436977)

[16. Ostale zahteve naročnika 6](#_Toc92436978)

[17. Poslovna skrivnost in varovanje zaupnih podatkov 6](#_Toc92436979)

[18. Protikorupcijsko določilo 7](#_Toc92436980)

[KRITERIJI ZA IZBIRO DOBAVITELJA 8](#_Toc92436981)

[PRILOGE 10](#_Toc92436982)

[OBRAZCI 10](#_Toc92436983)

## **UVODNO POJASNILO**

Naročnik Istrabenz Turizem, turizem in storitve d.d., Obala 33, 6320 Portorož (v nadaljevanju: naročnik) **vabi zainteresirane ponudnike k predložitvi ponudbe za VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE) za družbo Istrabenz**

**Turizem d.d.**

Ponudba se šteje za pravočasno, če je predložena naročniku **do dne 14. 01. 2022, najkasneje do 12:00 ure v tajništvo družbe Istrabenz Turizem d.d.** Ponudbo je možno oddati po pošti ali osebno, v zaprti kuverti, s pripisom »**VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE)**« na naslov:

**ISTRABENZ TURIZEM D.D.**

**TAJNIŠTVO DRUŽBE**

**OBALA 33**

**6320 PORTOROŽ**

Odpiranje ponudb ni javno in bo potekalo pred imenovano komisijo dne 14. 01. 2022 ob 13.00 uri na

sedežu naročnika.

S spoštovanjem.

Istrabenz Turizem d.d.

## **POVABILO K ODDAJI PONUDBE**

## **Naročnik**

Družba Istrabenz Turizem d.d., Obala 33, 6320 Portorož (v nadaljevanju: naročnik), identifikacijska št. za DDV: SI41568346, matična številka: 5004888000, vabi vse zainteresirane ponudnike, da predložijo svojo pisno ponudbo v skladu s povabilom k oddaji ponudbe za »VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE)«.

## **Predmet ponudbe**

Predmet povabila k oddaji ponudbe je »VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE)«, kar predstavlja nakup strojne opreme in ustrezne programske opreme ter nadzor nad delovanjem in uporabo te opreme za družbo Istrabenz Turizem d.d. V nadaljevanju se od ponudnika zahteva tudi vzdrževanje in podpora uporabe nabavljene strojne in programske opreme.

Tehnična specifikacija predmeta ponudbe je opredeljena v Prilogi št. 1, ki je sestavne del tega povabila k oddaji ponudbe za »VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE)«.

Kontakt na strani naročnika je tajništvo družbe, na katerega lahko naslovite vprašanja ali morebitna zaprosila za pojasnila tega poziva na elektronski naslov: tajnistvo@lifeclass.net.

## **Rok in kraj predložitve ponudbe**

Ponudbe morajo do roka prispeti po pošti ali osebno dostavljene na sedežu podjetja, v zaprti kuverti na naslov:

ISTRABENZ TURIZEM D.D.

TAJNIŠTVO DRUŽBE

OBALA 33

6320 PORTOROŽ

z oznako »**NE ODPIRAJ - VZPOSTAVITEV IN VZDRŽEVANJE REŠITVE KLICNEGA CENTRA, CMS IN MARKETINŠKE AVTOMATIZACIJE (MKTA REŠITVE)**«.

**Rok za oddajo ponudbe je dne 14. 01. 2022, najkasneje do 12:00 ure.**

Ponudnik lahko do roka za oddajo ponudb svojo ponudbo umakne ali spremeni. Ponudbe poslane oz. dospele po preteku, ne bodo obravnavane oz. bodo izločene. Naročnik ne odgovarja za predčasno odprte ponudbe, ki ne bodo ustrezno zapečatene in označene, skladno s temi navodili. Na vseh ovitkih naj bo naveden naziv in točen naslov ponudnika.

## **Rok in kraj odpiranja ponudbe**

Odpiranje ponudb bo potekalo dne 14. 01. 2022 ob 13.00 uri na sedežu naročnika. Odpiranje ponudb bo potekalo pred komisijo naročnika in ni javno.

Izbrani ponudnik bo o izboru obveščen pisno. Naročnik ni dolžan obveščati ponudnikov, ki niso bili izbrani. Odločitev komisije je dokončna in nanjo ni mogoče podati pritožbe.

## **Pogajanja**

Naročnik lahko s ponudnikom(i) tekom postopka izbire izvede pogajanja.

Termin pogajanj bo ponudniku, skupaj s povabilom poslan na eMail, ki ga je pobudnik naveden na sami ponudbi.

Če se ponudnik ne bo odzval na naročnikovo povabilo na pogajanja in ne bo predložil nove oz. končne ponudbe, bo naročnik v postopku pogajanj kot končno ponudbo upošteval ponudnikovo zadnjo predloženo ponudbo.

V primeru, da bo ponudnik na pogajanjih zvišal cene posamezne postavke ali skupno ponudbeno vrednost, bo lahko izločen iz nadaljnjega postopka.

## **Veljavnost ponudbe**

Ponudba mora veljati najmanj 3 mesece, šteto od datuma oddaje ponudbe. V primeru krajšega roka veljavnosti ponudbe, lahko naročnik ponudbo izloči. V izjemnih okoliščinah bo naročnik lahko ponudnike pozval, da podaljšajo čas veljavnosti ponudb za določeno obdobje.

## **Stroški ponudbe**

Ponudnik nosi vse stroške, povezane s pripravo in predložitvijo ponudbe. Naročnik ponudnikom ne bo povrnil nobenih stroškov, povezanih s pripravo in oddajo ponudbe. Naročnik ne odgovarja za kakršnokoli škodo, ki bi ponudniku nastala zaradi ne-sklenitve pogodbe. Naročnik do ponudnika, ki ni bil izbran iz kateregakoli vzroka ali iz kateregakoli razloga ne bi nadaljeval pogajanj, nima nikakršnih obveznosti.

Naročnik si pridržuje pravico, da brez povračila stroškov in brez povračila kakršnekoli škode ponudnikom:

* zmanjša obseg predmeta povabila (npr. posamezne postavke izloči);
* ne izbere nobene od prispelih ponudb, kadarkoli ustavi postopek izbire in ne sklene pogodbe z nobenim izmed ponudnikov;
* do ponovitve povabila k oddaji ponudbe;
* kadarkoli prekine izborni postopek in nadaljuje neposredna pogajanja s posameznimi ponudniki ali ponudnikom.

## **POGOJI ZA SODELOVANJE**

## **Dejavnost gospodarskega subjekta - ponudnika**

Ponudnik mora biti registriran za opravljanje dejavnosti, ki je predmet povabila k oddaji ponudbe.

Ponudnik mora ponudbi predložiti:

* Izpis iz sodnega/poslovnega registra.
* Obrazec št. 1 »Podatki o gospodarskem subjektu-ponudniku«.
* Obrazec št. 2 »Izjava o sprejemanju pogojev pozivne dokumentacije«.
* Obrazec št. 3 »Krovna izjava ponudnika«.

## **Ekonomski in finančni položaja gospodarskega subjekta - ponudnika**

Naročnik zahteva, da imajo ponudniki potrebne ekonomske in finančne zmogljivosti za izvedbo predmeta ponudbe, kot sledi:

* ponudnik izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih podpira davčni organ v skladu s predpisi države, v kateri ima sedež, ali predpisi države naročnika, pri tem, da vrednost neplačanih zapadlih obveznosti na dan oddaje ponudbe ne presega 50,00EUR;
* ponudnik ima na dan oddaje ponudbe predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe;
* ponudnik na dan oddaje ponudbe nima blokiranega nobenega transakcijskega računa, v zadnjih 6-ih mesecih pred rokom za oddajo ponudbe pa ni imel nobenega transakcijskega računa blokiranega več kot 30 zaporednih delovnih dni;
* da proti ponudniku ni začet postopek stečaja, likvidacije ali prisilne poravnave;
* ponudnik mora naročniku nuditi najmanj šestdeset (60) dnevni plačilni rok, ki prične teči z dnem prejema pravilno izstavljenega računa.

Ponudnik mora ponudbi predložiti:

* Obrazec št. 3 »Krovna izjava ponudnika«.
* Bon 1 (S-BON SB \_Bonitetna ocena podjetja) in Bon2 (podatki o plačilni sposobnosti).
* Potrdilo o plačanih davkih in prispevkih, ki ne sme biti starejše od 30 dni.
* Bilanco stanja in izkaz poslovnega izida za leta 2018, 2019 in 2020.

## **Tehnična in strokovna sposobnost gospodarskega subjekta - ponudnika**

Naročnik zahteva, da ima ponudnik tehnično in strokovno sposobnost za izvedbo predmeta ponudbe, in sicer:

* pri ponudniku morajo biti zagotovljene vse potrebne tehnične zmogljivosti za kvalitetno izvedbo celotnega naročila v predvidenem roku, skladno z zahtevami iz predmetne dokumentacije, pravili stroke ter predpisi in standardi s področja informatike.

Ponudnik mora ponudbi predložiti:

* Obrazec št. 4 - Izjava o tehnični in strokovni sposobnost ponudnika

Pri oddaji ponudbe mora biti predloženo dokazilo o tehnični usposobljenosti osebja, ki bo sodelovalo pri predmetu povpraševanja npr. razni certifikati, potrdila o udeležbi na strokovnih seminarjih omenjenih oseb, delovne izkušnje, potrdila o izvedenih projektih posamezne osebe ipd.

## **Spoštovanje ukrepov za zaščito pred okužbo z nalezljivo boleznijo s strani ponudnika ter pravice naročnika v zvezi s tem**

Ponudnik se zavezuje spoštovati ukrepe državnih organov ter navodila in priporočila Nacionalnem inštitutu za javno zdravje izdana z namenom preprečevanje okužbe ter za zaščito pred okužbo z nalezljivo boleznijo, kot je na primer korona virus.

Ponudnik mora ponudbi predložiti:

* Izpolnjen in parafiran Obrazec št. 2 - Izjava o sprejemanju pogojev pozivne dokumentacije.

## **Referenčni pogoji**

Ponudnik mora navesti seznam referenc, ki se nanašajo na predmet poziva, in sicer za obdobje zadnjih treh (3) let pred oddajo ponudbe.

Zaželene so reference, pridobljene v turistični dejavnosti.

Ponudnik mora ponudbi predložiti:

* izpolnjen in potrjen obrazec št. 5 »Seznam referenc ponudnika«;
* izpolnjen in potrjen obrazec št. 6 »Referenčno potrdilo«.

## **Izločitveni kriteriji**

Iz izbornega postopka se bo izločijo ponudbe zlasti in ne izključno iz naslednjih razlogov:

* niso skladne z zahtevano tehnično specifikacijo;
* je ponudnik v insolventnem postopku ali je iz javno dostopnih virov razvidno, da ima likvidnostne težave (v zadnjem letu več kot 2x blokirane račune, ipd.);
* so prispele po izteku roka za oddajo ponudbe ali;
* katerih veljavnost bo krajša od 3 mesecev, šteto od datuma oddaje ponudbe.

## **OSTALA NAVODILA ZA PRIPRAVO PONUDBE**

## **Vsebina ponudbe**

Popolna ponudba mora vsebovati:

* natisnjen in parafiran izvod tega povabila, s čimer ponudnik potrjuje, da soglaša s pogoji sodelovanja, navedenimi v tem povabilu k oddaji ponudbe;
* izpolnjene in podpisane vse priložene obrazce/izjave:
	+ Obrazec št. 1 »Podatki o gospodarskem subjektu-ponudniku«
	+ Obrazec št. 2 »Izjava o sprejemanju pogojev pozivne dokumentacije«
	+ Obrazec št. 3 »Krovna izjava ponudnika«
	+ Obrazec št. 4 »Izjava o tehnični in strokovni sposobnost ponudnika«
	+ Obrazec št. 5 »Seznam referenc ponudnika«
	+ Obrazec št. 6 »Referenčno potrdilo«
	+ Obrazec št. 7 »Menična izjava s pooblastilom za unovčenje«
	+ Obrazec št. 8 »Izjava o predložitvi bančne garancije za dobro izvedbo del«
* priložena vsa zahtevana potrdila:
	+ Izpis iz sodnega/poslovnega registra,
	+ Bon 1 (S-BON SB \_Bonitetna ocena podjetja) in Bon2 (podatki o plačilni sposobnosti),
	+ Bilanco stanja in izkaz poslovnega izida za leta 2018, 2019 in 2020,
	+ Potrdilo o plačanih davkih in prispevkih, ki ne sme biti starejše od 30 dni,
	+ Dokazila o strokovni usposobljenosti osebja pri ponudniku.

## **Jezik ponudbe**

Vsi dokumenti v zvezi s ponudbo in vse priloge k ponudbi morajo biti v slovenskem jeziku oziroma angleškem jeziku v primeru, da je ponudnik iz druge članice EU.

## **Oblika ponudbene dokumentacije**

Ponudbena dokumentacija mora biti podana na obrazcih iz prilog poziva k oddaji ponudbe in skladno s tem pozivom.

Vsi dokumenti, ki jih predloži ponudnik, morajo izkazovati aktualno, trenutno stanje, razen kjer je izrecno zahtevan dokument za določeno obdobje oziroma dokument določene starosti.

Označeni deli ponudbene dokumentacije morajo biti podpisani s strani zakonitega zastopnika ponudnika ali druge osebe, pooblaščene za sklepanje pogodb predvidene vrste, vrednosti in obsega. V primeru, ko ponudbo podpiše pooblaščenec, mora biti ponudbi priloženo tudi ustrezno pooblastilo. Ponujene storitve morajo v celoti ustrezati zahtevam iz poziva k oddaji ponudbe.

## **Cena in ponudba**

Cene v ponudbi morajo biti izražene v evrih (EUR), in sicer zaokroženo na največ dve decimalni mesti natančno.

Ponudbena vrednost brez DDV mora vključevati vse elemente, iz katerih je sestavljena in mora vključevati vse materialne in nematerialne stroške, ki bodo potrebni za kvalitetno in pravočasno izvedbo predmeta ponudbe, vključno s stroški izdelave ponudbene dokumentacije, prevoznimi stroški in vsemi ostalimi stroški.

## **Dobavni rok in prevzem opreme**

Skrajni dobavni rok za dobavo strojne in programske opreme je **20.3.2022**.

## **Plačilni pogoji**

Ponudnik zagotavlja najmanj 60 dnevni odloženi plačilni rok od datuma uspešno opravljene primopredaje strojne in programske opreme in podpisanega primopredajnega zapisnika, ki bo obvezna priloga računu.

Ponudnik za storitve vzdrževanja in podpore uporabi programske opreme zagotavlja najmanj 30 dnevni plačilni rok za opravljene storitve v preteklem mesecu.

## **Garancija opreme**

Ponudnik zagotavlja najmanj 60 mesečno garancijo na vsako dobavljeno opremo, šteto od dneva podpisa posameznega primopredajnega zapisnika.

## **Ostale zahteve naročnika**

Naročnik nadalje za ponujeno opremo zahteva zlasti, da ponudnik:

* zagotavlja pooblaščeno servisno službo v Republiki Sloveniji;
* zagotavlja rezervne dele še najmanj 5 let po dobavi posamezne opreme;
* zagotavlja ustreznost opreme in postopkov uporabe s predpisi varstva pri delu ter standardi in normativi, ki jih narekujejo predpisi Republike Slovenije in EU;
* zagotavlja navodila za uporabo in vzdrževanje ponujenih tipov opreme ter njihove karakteristike v slovenskem ali angleškem jeziku;
* zagotavlja usposabljanje naročnikovega kadra za uporabo ponujenih opreme;
* zagotavlja odvoz celotne odpadne embalaže in odpadnega materiala na lastne stroške.

## **Poslovna skrivnost in varovanje zaupnih podatkov**

Naročnik zagotavlja zaupnost podatkov ob upoštevanju določb zakona, ki ureja varstvo osebnih podatkov, tajne podatke ali gospodarske družbe.

Podatki, ki jih bo ponudnik v skladu z zakonom, ki ureja gospodarske družbe, varstvo osebnih podatkov ali tajne podatke, upravičeno označil kot zaupne ali poslovno skrivnost, bodo uporabljeni samo za namene tega povpraševanja in ne bodo dostopni nikomur izven kroga oseb, ki bodo vključene v pozivni

postopek. Ti podatki ne bodo objavljeni v nadaljevanju postopka ali kasneje. Naročnik bo v celoti odgovoren za varovanje zaupnosti tako dobljenih podatkov.

Ponudnik je dolžan varovati poslovne skrivnosti in podatke naročnika, za katere je izvedel pri ogledu in/ali pripravi ponudbene dokumentacije in jih uporabljati samo za izpolnitev obveznosti po tej dokumentaciji.

V primeru kršitve ali poskusa kršitve te klavzule, bodo že naročena dela nična.

## **Protikorupcijsko določilo**

V postopku oddaje ponudbe naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena. Vsakršno lobiranje je prepovedano.

V primeru kršitve ali poskusa kršitve te klavzule, bo ponudnik izločen iz nadaljnjega postopka, že sklenjena in veljavna pogodba pa nična, če pa pogodba še ne bo veljavna, se šteje, da pogodba ni bila sklenjena.

## **KRITERIJI ZA IZBIRO DOBAVITELJA**

Naročnik bo vrednotil ponudbe, ki bodo skladne s pozivnimi in tehničnimi zahtevami predmeta povpraševanja.

Pri izbiri ponudnika se upoštevajo naslednji kriteriji:

* ponudbena cena za strojno in programsko opremo z vključenim vzdrževanjem in podporo uporabe programske opreme za obdobje 5 let;
* reference;
* finančna sposobnost ponudnika (boniteta);
* kadrovska usposobljenost ponudnika (ustrezni kadri za izvedbo naročila).
* uporabniško menjene s strni naročnika (ocena predstavitve).
* partnerska struktura ponudnika s podizvajalci.

Vsak navedeni kriterij ima opredeljen faktor pomembnosti izražen v %, kar pomeni, da vpliva pri končnem seštevku. Za posamezni kriterij je naveden faktor učinkovitosti posameznega kriterija. Za vsak kriterij se izvede dodelitev ocene v obliki točk, kjer najboljši ponudnik prejem 6 točk, drugi 3 točke, tretji pa eno točko, ostali pa 0 točk.

Metodologija ocenjevanja je predstavljena pod predpostavko ocenjevanja 3 ponudb:

***Ponudbena cena – 30%:***

Naročnik bo najugodnejšemu ponudniku dodelil 6. točk, drugemu 3 točke, tretjemu 1. točko. Ostali ponudniki dobijo 0. točk. Ponujena cena predstavlja 30% celotne ocene ponudbe.

***Finančna sposobnost ponudnika – 5%:***

Ponudniki z bonitetno oceno enako ali boljšo po AJPES od SB 5 bodo prejeli 1 točko. Ponudniki z nižjo bonitetno oceno pa 0. točk. Finančna sposobnost ponudnika predstavlja 5% celotne ocene ponudbe.

***Reference – 15%:***

Naročnik bo reference ponudnika vrednotil na podlagi:

* referenčne inštalacije nad 100.000 EUR krovnega ponudnika v isti ali sorodni panogi

V kolikor se ena izmed referenc iz seznama nanaša na turistično dejavnost, bo ponudnik prejel 1 dodatno točko na referenco iz turistične dejavnosti.

Pri vrednotenju navedenih referenc se bo za posamezno kategorijo glede na posredovano referenco podalo 6 točk najboljšemu ponudniku, drugi bo dobil 3 točke tretji pa 1 točko. Končno razvrstitev ponudnikov se bo izvedlo s seštevkom vseh dodeljenih ocen po kategoriji. Ponudnik, ki bo pridobil največ točk, se mu dodeli 6 točk, drugemu 3 toče, tretji pa 1 točko. Reference predstavljajo 15% celotne ocene ponudbe.

***Kadrovska usposobljenost ponudnika – 15%:***

Naročnik bo ponudbe, pri katerih bodo predložena dokazila o kadrovski usposobljenosti oseb, ki so zaposleni pri krovnemu ponudniku in imajo dokazila o usposobljenosti izvedbe referenčnega projekta, bo prejel največje število točk. Npr. ponudnik, ki bo predložil največje število dokazil, bo prejel 6 točke, drugi 3 točke, tretji 1 točko, ostali ponudniki pa 0 točk. Kadrovska usposobljenost ponudnika predstavlja 15% celotne ocene ponudbe.

***Uporabniško mnenje – 25%:***

Na podlagi izvedene predstavitve s strani ponudnika uporabnikom naročnika se bo izdelala ocena. Skupna ocena bo sestavljena iz seštevka posameznih ocen, ki jih bo podal posamezni slušatelj naročnika. Ponudnik z največjim številom točk, bo prejel 6 točk, drugi 3 točke, tretji 1 točko, ostali 0 točk. Uporabniško mnenje predstavlja 25% celotne ocene ponudbe.

***Partnerska struktura ponudnika – 10%:***

Ponudnik, ki bo samostojno nastopal na prijavi brez partnerja, oziroma ne bo najemal storitve z več kot dveh zunanjih podizvajalcev, da bi izpolnil razpisne zahteve, bo prejel največ točk (6 tč.). Drugi in tretji ponudnik, pa prejmeta 3 in 1 točko. Partnerska struktura predstavlja 10% celotne ocene ponudbe.

## **PRILOGE**

Priloga št. 1: Tehnične zahteve

## **OBRAZCI**

Obrazec št. 1 - Podatki o gospodarskem subjektu – ponudniku

Obrazec št. 2 - Izjava o sprejemanju pogojev pozivne dokumentacije

Obrazec št. 3 - Krovna izjava ponudnika

Obrazec št. 4 - Izjava o tehnični in strokovni spodobnosti ponudnika

Obrazec št. 5 - Seznam referenc ponudnika

Obrazec št. 6 – Referenčno potrdilo

Obrazec št. 7 – Menična izjava

Obrazec št. 8 - Izjava o izročitvi bančne garancije

in priložena vsa zahtevana potrdila:

* Izpis iz sodnega/poslovnega registra,
* Bon 1 (S-BON SB \_Bonitetna ocena podjetja) in Bon2 (podatki o plačilni sposobnosti),
* Bilanco stanja in izkaz poslovnega izida za leta 2018, 2019 in 2020,
* Potrdilo o plačanih davkih in prispevkih, ki ne sme biti starejše od 30 dni
* Dokazila o strokovni usposobljenosti osebja pri ponudniku.